Na temelju članka 67. Zakona o komunalnom gospodarstvu (“Narodne novine” broj 68/18, 110/18 i 32/20), i članka 30. Statuta Općine Berek („Službeni glasnik Općine Berek“, br. 01/21) Općinsko vijeće Općine Berek na sjednici održanoj 21.12.2021. godine donijelo je

**PROGRAM**

**građenja komunalne infrastrukture za 2022. godinu**

**Članak 1.**

Ovim Programom određuje se komunalna infrastruktura koja će se graditi u Općini Berek u 2022. godini

Ovim Programom određuje se gradnja građevina odnosno investicije koje se u 2022. godini planiraju realizirati .

Ovaj Program izrađen je i donosi se u skladu sa financijskim mogućnostima i predvidivim izvorima prihoda Proračuna Općine Berek .

**Članak 2.**

Procjena troškova građenja komunalne infrastrukture obavlja se prema načelu punog pokrića t troškova građenja komunalne infrastrukture od projektiranja, revizije, građenja, provedbe troškova građenja komunalne infrastrukture od projektiranja, revizije, građenja, provedbe stručnog nadzora građenja i provedba vođenja projekta građenja komunalne infrastrukture.

Troškovi iz stavka 1. ovoga članka procjenjuju se na temelju troškova građenja usporedivih građevina komunalne infrastrukture u godini koja prethodi planskom razdoblju i zabilježenog indeksa povećanja odnosno smanjenja troškova građenja.

**Članak 3.**

U 2022. godini planiraju se slijedeće investicije:

1. **Nerazvrstane ceste:**

|  |  |  |
| --- | --- | --- |
| **Red. broj** | **Komunalna infrastruktura** | **Planirana vrijednost u kn** |
|  | Rekonstrukcija nerazvrstane ceste Podgarić faza II – projektna dokumentacija | 50.000,00 |
|  | Rekonstrukcija nerazvrstane ceste Podgarić faza II | 700.000,00 |

Izvor financiranja:

* 350.000,00 prihod od šumskog doprinosa- 435
* 150.000,00 prihod od zakupa i prodaje poljoprivrednog zemljišta u vl. RH-431
* 250.000, 00 kn drugi izvori utvrđenih posebnim zakonima (državni proračun, sufinanciranjem od strane drugih javnih tijela, EU fondova i sl.)-527

**Članak 4.**

Konačna vrijednost svakog pojedinog objekta utvrdit će se na temelju stvarnih i ukupnih troškova koji sadrže, ovisno o uvjetima, rješavanje imovinskih odnosa, projektiranje, nadzor, izvođenje radova i ostale prateće troškove.

**Članak 5.**

Ukoliko se tijekom realizacije Programa opravdano pojavi potreba za gradnjom objekata koji nisu predviđeni Programom, o njihovoj realizaciji posebnu odluku donosit će Općinsko vijeće Općine Berek na prijedlog općinskog načelnika.

**Članak 6.**

Općinski načelnik dužan je do kraja ožujka 2023. godine podnijeti Općinskom vijeću Općine Berek izvješće o izvršenju ovog Programa za 2022. godinu.

**Članak 7.**

Ovaj Program objavit će se u Službenom glasniku Općine Berek, stupa na snagu osmog dana od dana objave i primjenjuje se od 1.siječnja 2022 godine.

**BJELOVARSKO BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 400-08/21-01/09**

**URBROJ: 2123/02-01-21-1**

**Berek, 21.12.2021.**

**PREDSJEDNIK OPĆINSKOG VIJEĆA**

**Tomislav Šunjić, dipl.građ.ing.**